**020 35 URED ZA OPĆE POSLOVE HRVATSKOGA SABORA I VLADE REPUBLIKE HRVATSKE**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje ostvarenja prihoda i rashoda, primitaka i izdataka u izvještajnom razdoblju***

Ured za opće poslove Hrvatskoga sabora i Vlade Republike Hrvatske ostvaruje prihode:

* u okviru skupine prihoda 66 Prihodi od prodaje proizvoda i robe te pruženih usluga i prihoda od donacija te izvora financiranja 31 Vlastiti prihodi. Prihodi od prodaje proizvoda i robe te pruženih usluga i prihoda od donacija u prvom polugodištu 2024. godine ostvareni su u iznosu 191.285,97 eura. Sredstva se odnose na naplatu ugostiteljskih usluga u internoj službi ugostiteljstva za potrebe Hrvatskoga sabora, Vlade Republike Hrvatske, Vladinih ureda i ostalih korisnika te na prihod od najma poslovnog prostora za zdravstvene usluge.
* u okviru skupine prihoda 67 Prihodi iz proračuna te izvora financiranja 11 Opći prihodi i primici te izvora 815 Namjenski primitak - NPOO. Prihodi iz proračuna u prvom polugodištu 2024. godine ostvareni su u iznosu 3.438.862,86 eura (3.054.735,64 euro iz izvora financiranja 11 Opći prihodi i primici te 384.127,22 euro iz izvora financiranja 815 Namjenski primitak – NPOO).

**RASHODI I IZDACI**

Rashodi Ureda usmjereni su na pružanje operativne podrške tijelima koja su navedena u Uredbi Ureda, provedbu konstrukcijske i cjelovite obnove Palače Bužan, nastavak modernizacije telekomunikacijskog i informatičkog sustava te podmirenje fiksnih i ugovornih obveza.

Ukupni rashodi u prvom polugodištu 2024. godine izvršeni su u iznosu 3.589.622,91 eura, što je 32,10% ukupno planiranih financijskih sredstava za 2024. godinu. U odnosu na isto razdoblje prethodne godine ukupni rashodi manji su za 35,54%.

**Rashodi poslovanja**

Rashodi poslovanja u prvom polugodištu 2024. godine izvršeni su u iznosu 3.148.777,78 eura, što je 44,43% planiranih financijskih sredstava za 2024. godinu u okviru rashoda poslovanja. U odnosu na isto razdoblje prethodne godine rashodi poslovanja veći su za 22,79%.

***Rashodi za zaposlene***

Rashodi za zaposlene u prvom polugodištu 2024. godine izvršeni su u iznosu 2.491.054,51 eura, što je 50,22% planiranih financijskih sredstava za zaposlene. U odnosu na isto razdoblje prethodne godine, rashodi za zaposlene veći su za 29,60%. Spomenuto povećanje posljedica je povećanja osnovice sukladno Dodatku III. Kolektivnog ugovora za državne službenike i namještenike (Narodne novine, broj 128/2023), povećanja koeficijenata državnim službenicima sukladno Zakonu o plaćama u državnoj službi i javnim službama („Narodne novine“ broj 155/2023) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine” broj 22/2024) te isplate godišnje nagrade za uskršnje blagdane sukladno Dodatku III. Kolektivnom ugovoru za državne službenike i namještenike (Narodne novine, broj 128/2023).

***Materijalni rashodi***

Materijalni rashodi u prvom polugodištu 2024. godine izvršeni su u iznosu 656.332,43 eura, što je 31,46% planiranih financijskih sredstava za 2024. godinu u okviru materijalnih rashoda. U odnosu na isto razdoblje prethodne godine materijalni rashodi veći su za 2,19%.

U okviru ove skupine rashoda sredstva su utrošena na: službena putovanja, naknade za prijevoz na posao i s posla, stručne seminare djelatnika Ureda, uredske potrepštine i materijal za čišćenje, energente i komunalije, materijal i sirovine za interno ugostiteljstvo, nabavu auto guma i ugostiteljskog inventara, nabavu radne odjeće i obuće za tehničke službe Ureda, telekomunikacijske usluge, usluge održavanja objekta, opreme i prijevoznih sredstava, tiskovine i oglase, najam poslovnog prostora na Trgu bana Josipa Jelačića 5 uslijed građevinskih radova u Opatičkoj 8 i parkirnih mjesta čija se cijena mjesečnog najma povećala, održavanje aplikativnih rješenja, vanjsko čišćenje na 4 lokacije za urede za koje Ured za opće poslove Hrvatskoga sabora i Vlade Republike Hrvatske obavlja financijsko materijalno poslovanje, police osiguranja te registraciju službenih prijevoznih sredstava, reprezentaciju.

***Financijski rashodi***

Financijski rashodi u prvom polugodištu 2024. godine izvršeni su u iznosu 70,84 eura. Sredstva se odnose na zatezne kamate za režijske i telekomunikacijske troškove.

***Naknade građanima i kućanstvima na temelju osiguranja i druge naknade***

Naknade građanima i kućanstvima na temelju osiguranja i druge naknade u prvom polugodištu 2024. godine izvršene su u iznosu od 1.320,00 eura što predstavlja 9,95% planiranih sredstava za 2024. godinu u okviru navedenih naknada. Sredstva su utrošena na podmirenje troškova školarine za jednu djelatnicu.

**Rashodi za nabavu nefinancijske imovine**

Rashodi za nabavu nefinancijske imovine u prvom polugodištu 2024. godine izvršeni su u iznosu 440.845,13 eura, što je 10,76% planiranih financijskih sredstava za 2024. godinu u okviru navedenih rashoda. U odnosu na isto razdoblje prethodne godine ovi rashodi su manji za 85,33%.

***Rashodi za nabavu proizvedene dugotrajne imovine***

Rashodi za nabavu proizvedene dugotrajne imovine u prvom polugodištu 2024. godine izvršeni su u iznosu 59.728,89 eura, što je 12,40% planiranih financijskih sredstava za 2024. godinu u okviru navedenih rashoda.

U okviru izvora financiranja 11 Opći prihodi i primici, sredstva su utrošena za nabavu računala i računalne opreme (POS printer Bixolon te Dell OptiPlex 7410), uredskih stolica, mobilnih uređaja, auto dizalice te leasing službenih automobila.

***Rashodi za dodatna ulaganja na nefinancijskoj imovini***

Rashodi za dodatna ulaganja na nefinancijskoj imovini u prvom polugodištu 2024. godine izvršeni su u iznosu 381.116,24 eura, što je 10,54% planiranih financijskih sredstava za 2024. godinu u okviru navedenih rashoda.

Sredstva su utrošena za građevinsko obrtničke radove te stručni nadzor građenja i koordinacije ZNR za radove cjelovite i konstrukcije obnove Palače Bužan.

***Obrazloženje ostvarenog prijenosa sredstava iz prethodne godine i prijenosa sredstava u sljedeću godinu/razdoblje***

U okviru izvora financiranja 31 Vlastiti prihodi Ured za opće poslove Hrvatskoga sabora i Vlade Republike Hrvatske prenosi sredstva koja se odnose na naplatu ugostiteljskih usluga u internoj službi ugostiteljstva za potrebe Hrvatskoga sabora, Vlade Republike Hrvatske, Vladinih ureda i ostalih korisnika te na prihod od najma poslovnog prostora za zdravstvene usluge.